Diari Oficial de la Generalitat Valenciana


Sumari del DOGV 5807, del 16-07-2008 (2008/8798)

DECRET 105/2008, d'11 de juliol, del Consell, pel qual s'aprova el conveni proposat per la Comissió Mixta Diputació Provincial de València-Generalitat, pel qual es transferixen unitats de salut mental de la Diputació a la Generalitat i se'n traspassen els mitjans materials i personals.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/07/11/105/dof/vci/html**

### Dades del document

Número de DOGV
:   5807

Data del DOGV
:   16-07-2008

Secció del DOGV
:   I. DISPOSICIONS GENERALS

Número del document
:   2008/8798


Data del document
:   11-07-2008

Organisme emissor
:   Conselleria de Sanitat

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria Sanitat
    * legislació
    * cooperació administrativa
    * organització sanitària
    * competència administrativa
    * administració local
    * salut mental

DECRET 105/2008, d'11 de juliol, del Consell, pel qual s'aprova el conveni proposat per la Comissió Mixta Diputació Provincial de València-Generalitat, pel qual es transferixen unitats de salut mental de la Diputació a la Generalitat i se'n traspassen els mitjans materials i personals. [2008/8798]
La xarxa assistencial de servicis públics en matèria de salut mental de la Comunitat Valenciana la integren les unitats de salut mental de les diputacions i les de la Conselleria de Sanitat.
L'entrada en vigor de la Llei General de Sanitat de 1986 va comportar la integració de totes les actuacions de salut mental en el sistema sanitari general, i la incorporació dels servicis de rehabilitació i reinserció psicosocial.
A la Comunitat Valenciana, el marc legal de referència en assistència sanitària dels malalts mentals i suport a les famílies l'arreplega la normativa següent:
- Reial Decret 1030/2006, de 15 de setembre, que establix la cartera de servicis comuns del Sistema Nacional de Salut i el procediment per a actualitzar-la (deroga el Reial Decret 63/1995, de 20 de gener, excepte la disposició addicional quarta).
- Decret 132/1996, de 4 de juliol, del Consell, pel qual s'assignen competències en matèria d'atenció dels malalts mentals.
- Decret 81/1998, de 4 de juny, del Consell, pel qual es definixen i estructuren els recursos dirigits a la salut mental i l'assistència psiquiàtrica a la Comunitat Valenciana.
- Decret Legislatiu 1/2003, d'1 d'abril, del Consell, pel qual s'aprova el Text Refós de la Llei sobre Drogodependències i Altres Trastorns Addictius.
La Llei 8/1987, de 4 de desembre, de la Generalitat, del Servici Valencià de Salut, establia en la disposició transitòria tercera la integració de tots els recursos sanitaris públics en un dispositiu funcional i únic i l'adscripció al Servici Valencià de Salut dels servicis i establiments sanitaris de les entitats locals que es transferisquen a la Generalitat.
També disposava que esta transferència tindria lloc en el termini de tres anys a partir de la publicació de la llei esmentada en el Diari Oficial de la Comunitat Valenciana, si bé este termini ha anat ampliant-se en les lleis successives de pressupostos de la Generalitat i de mesures administratives.
En l'actualitat, la Llei de la Generalitat 8/1987 l'ha derogada la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, que establix que, en el termini màxim de tres anys, totes les institucions sanitàries dependents de les diputacions i municipis s'han d'integrar en l'Agència Valenciana de Salut, d'acord amb el que disposa l'article 50 de la Llei 14/1986, de 25 d'abril, General de Sanitat.
El Decret 109/1988, de 18 de juliol, del Consell, es va dictar per a arbitrar les transferències dels servicis i establiments sanitaris de les corporacions locals a la Generalitat, i va establir com a instrument per a articular-les un conveni de col·laboració entre ambdues entitats que ha de ser fruit dels acords assolits per la Comissió mixta de transferències.
Així mateix, l'article 45.2 de la Llei 14/2003, de 10 d'abril, de la Generalitat, de Patrimoni de la Generalitat, establix que l'adquisició de béns i drets com a conseqüència d'una transferència es regix pels acords adoptats que l'aproven.
La Comissió mixta ha estudiat el traspàs de personal i de mitjans materials de les unitats de salut mental dependents de la Diputació Provincial de València.
Ha adoptat, en sessions de 5 de febrer i 14 de maig de 2008, acord sobre el traspàs del personal i de mitjans materials de les unitats de salut mental dependents de la Diputació Provincial de València a la Generalitat, i és necessari que l'aprove el Consell, per tant, a proposta del conseller de Sanitat i després de la deliberació del Consell, en la reunió del dia 11 de juliol de 2008,
DECRETE
Article 1
Aprovar el conveni proposat per la Comissió Mixta Diputació Provincial de València - Generalitat, pel qual es traspassa el personal i els mitjans materials de les unitats de salut mental de la Diputació Provincial de València a la Generalitat, allistats en els annexos I i III del conveni.
Article 2
Acceptar el traspàs a la Generalitat dels servicis i les funcions corresponents en els termes i les condicions expressats en el conveni de transferencia, el qual s'inclou a continuació d'este decret, i disposar que s'adscriguen a la Conselleria de Sanitat.
Article 3
Els traspassos de personal, i també els béns a què fa referència el conveni, tindran efecte a partir del dia 1 de juliol de 2008.
Article 4
La Generalitat, a través de l'Agència Valenciana de Salut, organisme autònom adscrit a la Conselleria de Sanitat, ha d'oferir al personal fix transferit, ja siga funcionari o laboral, la integració en els estatuts jurídics de personal del personal de l'Agència Valenciana de Salut, d'acord amb la taula d'homologacions que conté l'annex V del conveni.
El personal de caràcter temporal ha de prestar igualment els seus servicis d'acord amb les característiques de les institucions sanitàries, però conserva la vinculació temporal d'acord amb el contracte o nomenament que mantenien abans.
La Conselleria d'Economia, Hisenda i Ocupació i la Conselleria de Sanitat han d'adop-tar les mesures necessàries per a l'efectivitat del traspàs del personal adscrit als centres que es transferixen.
El contingut de l'acord de transferències, en forma de conveni, va ser sotmés, perquè siga aprovat, al Ple de la Diputació Provincial de València i al Consell, tal com estipula l'article 7 del Decret 109/1988, de 18 de juliol, del Consell.
DISPOSICIÓ ADDICIONAL
Única
Els grups retributius per al personal transferit a la Generalitat procedent de les unitats de salut mental de la Diputació Provincial de València són els següents:
ATENCIÓ CONTINUADA
GUÀRDIES
DIPLOMAT EN METGE
INFERMERIA PSIQUIATRE
Ordinàries (17 hores) 122 220
Dissabtes i festius (24 hores) 171,50 310
Localitzades - laborables - 110
Localitzades - festius - 160
COMPONENTS DEL COMPLEMENT ESPECÍFIC PER TURNICITAT, FESTIVITAT I NOCTURNITAT
TURNICITAT
GRUP
A2 (B) 56,10 € / mes
C1 (C) 40,29 € / mes
C2 i E (D i E) 27,54 € / mes
FESTIVITAT 26,52 €/ festiu
Festius especials (1 de gener, 6 de gener,
19 de març, 25 de desembre 34,17 / festiu
NOCTURNITAT 21,93 € / nit
Nits especials (5 de gener, 19 de març,
24 i 31 de desembre) 34,68 € / nit
DISPOSICIONS FINALS
Primera
Es faculta el conseller de Sanitat per a subscriure el conveni proposat per la Comissió mixta i perquè dicte les disposicions que siguen necessàries per a l'aplicació i el desplegament d'este decret.
Segona
Este decret entra en vigor l'endemà de la publicació en el Diari Oficial de la Comunitat Valenciana.
Valencia, 11 de juliol de 2008
El president de la Generalitat,
FRANCISCO CAMPS ORTIZ
El conseller de Sanitat,
MANUEL CERVERA TAULET
Conveni entre la Generalitat i la Diputació Provincial de València pel qual s'acorda el traspàs a la Generalitat dels mitjans materials i personals adscrits a les unitats de salut mental dependents de la Diputació Provincial de València.
València, - de - de 2008.
Reunits
D'una banda, Manuel Cervera Taulet, conseller de Sanitat de la Generalitat, fent ús de les facultats que li atorga la Llei del Consell, especialment habilitat per a la signatura d'este conveni per l'article 7 del Decret 109/1988, de 18 de juliol, del Consell, i facultat per a este acte pel Decret 105/2008, d'11 de juliol, del Consell.
I, de l'altra banda, Alfonso Rus Terol, president de la Diputació Provincial de València, facultat per l'article 34 de la Llei de Bases de Règim Local, en relació amb l'article 7 del Decret 109/1988, de 18 de juliol, del Consell, i especialment facultat per a este acte per l'acord del Ple de la Diputació de data 12 de març de 2008.
Manifesten
I. L'article 54 de l'Estatut d'Autonomia de la Comunitat Valenciana, en el marc del que preveu l'article 149 de la Constitució, establix que corresponen a la Generalitat, en matèria de sanitat interior, entre altres, les competències següents:
- El desplegament legislatiu i l'execució de la legislació bàsica de l'Estat, excepte pel que fa al règim econòmic de la Seguretat Social.
- L'organització i administració, a estos fins i dins del seu territori, de tots els servicis relacionats amb la matèria de sanitat i Seguretat Social, excepte la reserva estatal de l'alta inspecció.
II. La Llei 14/1986, de 25 d'abril, General de Sanitat, establix, amb caràcter bàsic, les competències de les comunitats autònomes, que queden delimitades, per exclusió, com totes les no atribuïdes a l'Estat o, si és el cas, a altres administracions infracomunitàries.
III. La Diputació Provincial de València presta el servici sanitari d'atenció a la salut mental en els Departaments de Salut allistats en la clàusula primera, a través del seu personal en instal·lacions tant de titularitat provincial com de titularitat de la Generalitat.
IV. Atés que la competència sanitària correspon a la Generalitat, s'ha iniciat el procés pel qual part del Servici de Salut Mental sostingut per la Diputació Provincial de València passa a dependre completament de la Generalitat.
V. La Comissió mixta de transferències de les unitats de salut mental de la Diputació Provincial de València, en sessions de 5 de febrer i 14 de maig de 2008, va adoptar un acord de transferències, i va proposar este conveni entre ambdues administracions que es concreta en les següents
Clàusules
Primera
La Generalitat assumix la titularitat completa dels servicis i les funcions que presta la Diputació Provincial de València, atribuïts als centres de salut mental concretats a continuació, i els adscriu a l'Agència Valenciana de Salut.
CODI DEL
CRC DENOMINACIÓ DEL CENTRE DEPARTAMENT DE SALUT
990 Centre de Salut Mental de Sagunt 04 Sagunt
970 Centre de Salut Mental de Llíria 06 València Arnau de Vilanova
992 Centre de Salut Mental de Burjassot 06 València Arnau de Vilanova
2061 Centre de Salut Mental de Godella 06 València Arnau de Vilanova
971 Centre de Salut Mental de Paterna 06 València Arnau de Vilanova
2777 Unitat de Desintoxicació de l'Hospital de Bétera 06 València Arnau de Vilanova
232 Centre de Salut Mental de Manises 07 València la Fe
233 Centre de Salut Mental de Mislata 07 València la Fe
226 Centre de Salut Mental de Buñol 07 València la Fe
981 Centre de Salut Mental València - Trinitat 07 València la Fe
2189 Centre de Salut Mental València - Museu 07 València la Fe
2501 Centre de Salut Mental Infantil València - Benicalap 07 València la Fe
984 Centre de Salut Mental del Consorci Hospital General Universitari de València 09 Consorci Hospital General de València
994 Centre de Salut Mental de Torrent 09 Consorci Hospital General de València
966 Centre de Salut Mental d'Aldaia 09 Consorci Hospital General de València
1650 Centre de Salut Mental València - Sant Marcel·lí 10 València Doctor Peset
1654 Centre de Salut Mental de Catarroja 10 València Doctor Peset
995 Centre de Salut Mental València - la Font de Sant Lluís 10 València Doctor Peset
2778 Centre de Salut Mental Infantil Valencia - Jesús 10 València Doctor Peset
997 Centre de Salut Mental Gandia 1 12 Gandia
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
CÓDIGO
CRC DENOMINACIÓN CENTRO DEPARTAMENTO DE SALUD
990 CSM de Sagunto 04. Sagunto.
970 CSM de Llíria 06. Valencia. Arnau de Vilanova.
992 CSM de Burjassot 06. Valencia. Arnau de Vilanova.
4130 MKO de Godella 06. Valencia. Arnau de Vilanova.
971 CSM de Paterna 06. Valencia. Arnau de Vilanova.
2777 Unidad Desintoxicación Hospital de Betera 06. Valencia Arnau de Vilanova.
232 CSM de Manises 07. Valencia. La Fe.
233 CSM de Mislata 07. Valencia. La Fe.
226 CSM de Buñol 07. Valencia. La Fe.
981 CMS Valencia-Trinitat 07. Valencia. La Fe.
3323 UYF Valencia-Museo 07. Valencia. La Fe.
7163 LKJ Infantil Valencia- Benicalap 07. Valencia. La Fe.
984 CSM CHGU Valencia 09. Consorcio HG Valencia.
994 CSM de Torrent 09. Consorcio HG Valencia.
966 CSM de Aldaia 09. Consorcio HG Valencia.
1032 WFL Valencia- San Marcelino 10. Valencia. Dr. Peset
7339 RJR de Catarroja 10. Valencia. Dr. Peset.
995 CSM Valencia- Fuente de San Luis 10. Valencia. Dr. Peset.
7709 THP Infantil Valencia- Jesús 10. Valencia. Dr. Peset.
997 CSM Gandia 1. 12. Gandia.
Els centres de salut mental són:
Segona
Es transferixen a la Generalitat, per a incorporar-los al seu patrimoni, els béns mobles afectes al servici que es traspassa, indicats en l'annex 1. Este annex l'actualitzarà la Diputació Provincial de València amb les baixes i altes que es produïsquen fins a la data d'efecte del conveni, com disposa la clàusula novena, les quals es comunicaran a la Generalitat.
Tercera
Respecte als béns immobles, els servicis es continuaran prestant en els centres de salut de titularitat de la Generalitat en què actualment estan ubicats; en canvi, respecte dels immobles propietat de la Diputació Provincial de València que s'assenyalen a continuació, s'esta-blix el següent:
- Respecte a la part de l'immoble de l'antic psiquiàtric Pare Jofré de Valencia (se n'adjunten plànols com a annex II), en el qual actualment es presten els servicis de la Unitat de Salut Mental Infantil que, entre altres, es transferixen per mitjà d'este conveni, la Diputació Provincial de València es compromet a no canviar-lo de destinació durant

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
el termini màxim d'un any, comptador des de la data d'efecte del conveni, i a fer-se'n càrrec del manteniment. A l'acabament del termini màxim esmentat, la Generalitat ha d'haver traslladat la unitat esmentada a un altre local del qual siga titular. Este trasllat s'ha de fer tan ràpidament com siga possible, a fi de facilitar com més prompte millor les obres de rehabilitació previstes per la diputació en l'immoble.
- Respecte al pavelló 8 de l'Hospital Psiquiàtric de Bétera (se n'adjunten plànols com a annex II), en el qual actualment està ubicada la Unitat de Desintoxicació, el personal de la qual també es traspassa, la Diputació Provincial de València es compromet a no canviar-lo de destinació durant el termini màxim de dos anys, comptador des de la data d'efecte del conveni, i a fer-se'n càrrec del manteniment. A l'acabament del termini esmentat, la Generalitat ha d'haver traslladat la unitat a un altre local del qual siga titular.
- Finalment, respecte a l'immoble que ocupa la Unitat de Salut Mental ubicada en l'Hospital General Universitari de València, es fa constar que aquell està cedit al consorci de l'hospital, i que este conveni no modifica la cessió.
Quarta
Els traspassos de personal seran efectius des de la data d'efecte del conveni.
La Diputació Provincial de València ha de col·laborar en el finançament de les despeses del personal traspassat durant tres anys. En el Pressupost de la Generalitat, la reserva de crèdit figurarà en els articles corresponents del capítol I de l'aplicació pressupostària 43.40.23.150.09. El finançament queda condicionat a l'existència de crèdit adequat i suficient en les partides pressupostàries corresponents del pressupost d'ambdues administracions.
En l'actual exercici 2008, la Diputació aportarà el 75% del cost del personal transferit corresponent a mig any de l' exercici esmentat i la Generalitat aportarà el 25% restant; el segon any (2009), la Diputació en finançarà el 50% i la Generalitat l'altre 50%, i el tercer any (2010), la Diputació el 25% i la Generalitat el 75%. En l'exercici 2011, la Generalitat assumirà per complet el cost del esmentat col·lectiu.
Partint de l'estimació del cost realitzada per la Diputació de València per a l'exercici 2008, que és d'03.131.265,38 euros anuals, inclosa la cotització a la Seguretat Social del col·lectiu esmentat, la periodificació de la despesa quedaria de la forma que s'indica a continuació:
A fi de determinar l'import que ha de pagar la Diputació Provincial de València a la Generalitat, s'entén que les despeses estimades de personal han sigut calculades a preus nominals de 2008, per la qual cosa el cost real del traspàs del personal s'ha d'actualitzar cada exercici d'acord amb els increments que establisquen les lleis de pressupostos de la Generalitat.
El lliurament d'estes quantitats per part de la Diputació Provincial de València s'ha de fer en tres pagaments quadrimestrals a l'any, excepte per a l'exercici actual, que s'ha de fer en un sol lliurament, en data 1 de desembre.
El finançament s'ha de fer d'acord amb el Text Refós de la Llei de la Hisenda Pública de la Generalitat.
Cinquena
La Diputació Provincial de València, per motius organitzatius i a fi de facilitar una gestió adequada del traspàs, continuarà abonant els havers del personal transferit durant un termini no superior als tres mesos següents a la data d'efectivitat del traspàs de personal, açò és, l'1 de juliol de 2008, fins que no es faça l'alta efectiva del personal transferit en la nòmina del personal d'institucions sanitàries de l'Agència Valenciana de Salut, i en este cas es comunicarà a la Diputació Provincial de València amb l'antelació necessària per a la baixa. Estes quantitats abonades per la Diputació minoraran l'aportació que ha de pagar a la Generalitat en l'exercici 2008.
Sisena
a) Personal funcionari de carrera i laboral de caràcter fix
El personal que presta funcions en els centres de salut mental que es traspassen passa a dependre de la Generalitat, a través de l'Agència Valenciana de Salut, i queda en la situació jurídica que pertoca, d'acord amb el conveni col·lectiu o la legislació general que se li aplica.
Este personal que integra els equips transferits conserva el règim econòmic i jurídic que es derive de la situació d'origen, sense perjuí que la prestació de servicis s'adapte a les característiques de les institucions sanitàries dependents de l'Agència Valenciana de Salut, i també a les modificacions que se'n facen fent ús de la potestat organitzativa de l'adminis-tració. Els caps de servici o secció en adscripció provisional o en comissió de servicis, s'entén amb caràcter general que són traspassats en la plaça de què són titulars.
A este personal funcionari de carrera i laboral fix se li donarà l'opció d'integració com a personal estatutari fix, en la categoria estatutària que corresponga, d'acord amb la taula d'homologacions que s'inclou com a annex V d'este conveni. En el cas que la categoria en què es transferix no siga homologable, d'acord amb la taula d'homologacions esmentada, o que no opte per la integració, es mantindrà en la categoria, retribucions i situació d'origen.
b) Personal de caràcter temporal
Este personal ha d'adaptar igualment la prestació de servicis a les característiques de les institucions sanitàries, i conserva la vinculació temporal. El personal temporal que ocupa plaça de monitor ocupacional el nomenarà l'òrgan competent estatutari interí en la categoria d'auxiliar administratiu.
L'Agència Valenciana de Salut amortitzarà les places transferides que ocupa este personal i crearà simultàniament les que corresponguen, d'acord amb la taula d'homologacions de l'annex V. En el cas dels monitors ocupacionals es procedirà de la mateixa manera, però les places que s'amortitzaran seran d'auxiliars administratius.
c) Personal temporal amb contracte de relleu
El personal temporal amb contracte de relleu, que figura en l'annex IV d'este conveni, mantindrà la vigència atorgada d'acord amb les condicions dels contractes subscrits de relleu per jubilació parcial realitzats a l'empara del Reial Decret Legislatiu 1/1995, de 24 de març, i com a màxim fins a la data de finalització que figura en el contracte. A partir de la data de finalització, l'Agència Valenciana de Salut podrà disposar de la plaça, amortitzar-la o adaptar-la al règim estatutari. Este annex IV es podrà actualitzar fins a la data d'efecte d'este conveni.
d) El temps de servicis prestat en l'administració provincial pel personal transferit es considera amb caràcter general de la mateixa manera que si fóra de servicis prestats en la Generalitat.
El personal que es transferix, organitzat per equips de treball, en el seu lloc o categoria i vincle jurídic, s'allista en l'annex III, el qual l'actualitzaran de mutu acord entre la Conselleria de Sanitat i la Diputació Provincial de València, a la data d'efecte d'este conveni.
Setena
Mentre la Diputació Provincial de València continue prestant servicis sanitaris de salut mental, la Generalitat pot col·laborar en la realització de les guàrdies mèdiques presencials que estos servicis comporten, disposant dels mitjans organitzatius necessaris que les substituïsquen o permetent que els seus facultatius les facen.
Este concepte el pagarà en la nòmina la Generalitat, i es reintegraran, o compensaran, estos imports posteriorment en els lliuraments que efectue la Diputació Provincial de València a la Generalitat.
Huitena
La Diputació Provincial de València notificarà una còpia certificada de tots els expedients del personal, i també els certificats d'havers referits a la data immediatament anterior a la d'efecte de la transferència.
Novena
Este conveni entra en vigor a partir de la data de la signatura, si bé té efecte a partir d'1 de juliol de 2008.
I, com a mostra de conformitat, les parts firmen este conveni.
ANNEX I
BÉNS MOBLES.








































annex ii / ANEXO II
bens immobles: plànols / BIENES INMUEBLES: PLANOS
- Planta general del Psiquiàtric de Bétera
- Pavelló 8: planta baixa
- Pavelló 8: planta pis
- Plànol de situació de l'antic Psiquiàtric de Jesús (zona ocupada per Salut Mental)
- Antic Psiquiàtric de Jesús: planta baixa (Salut Mental)
- PLANTA GENERAL DEL PSIQUIÁTRICO DE BÉTERA
- PABELLÓN 8: PLANTA BAJA
- PABELLÓN 8: PLANTA PISO
- PLANO SITUACIÓN ANTIGUO PSIQUIÁTRICO DE JESÚS (ZONA OCUPADA POR SALUD MENTAL)
- ANTIGUO PSQUIÁTRICO DE JESÚS: PLANTA BAJA (SALUD MENTAL)annex iii
equips de personal que es transferixen.
Nota (1): el metge és especialista en psiquiatria.


annex v
contractes de relleu.

annex v
taula d'homologacions
En la Diputació de València En la Generalitat
Metge especialista en psiquiatria Facultatiu especialista d'àrea de psiquiatria
Psicòleg clínic Facultatiu especialista d'àrea de psicologia clínica: amb titulació en l'especialitat de psicologia clínica
Metge de conducta addictiva Metge d'unitat de conductes addictives
Terapeuta ocupacional Terapeuta ocupacional
Treballador social Treballador social
Diplomat en infermeria ATS/DUI
Auxiliar d'infermeria (psiquiatria) Auxiliar d'infermeria
Auxiliar administratiu Auxiliar de la funció administrativa
Administratiu Administratiu de la funció administrativa
Cap de servici Facultatiu especialista d'àrea de psiquiatria
Cap de secció Facultatiu especialista d'àrea de psiquiatria
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
ANEXO I
BIENES MUEBLES.
ANEXO III
EQUIPOS DE PERSONAL QUE SE TRANSFIEREN.
Nota.- (1) El médico es especialista en Psiquiatría


ANEXO IV
CONTRATOS DE RELEVO.

ANEXO V
TABLA DE HOMOLOGACIONES.
EN DIPUTACIÓN DE VALENCIA EN LA GENERALITAT
Médico especialista en Psiquiatría F.E.A. Psiquiatría
Psicólogo Clínico FEA Psicología clínica: con titulación en la especialidad de psicología clínica
Médico Conducta Adictiva Médico UCA
Terapeuta ocupacional Terapeuta ocupacional
Trabajador Social Trabajador Social
Diplomado Enfermería ATS/DUE
Auxiliar enfermería (psiquiatría) Auxiliar enfermería
Auxiliar administrativo Auxiliar función administrativa
Administrativo Administrativo función administrativa
Jefe Servicio FEA Psiquiatría
Jefe Sección FEA Psiquiatría


Còpia Permalink ELI